**PREZENTARE PROIECT**

**“ACORDAREA DE PACHETE CU AJUTOARE ALIMENTARE ÎN CADRUL POAD 2018 – 2021” - cod SMIS - 125099**

**În luna octombrie 2018 a fost semnată decizia de finanțare 73456/05.10.2018, POAD/411/1/1/125099/ Deprivare alimentară, pentru proiectul „*Acordarea de pachete cu ajutoare alimentare în cadrul POAD 2018 – 2021*”, cod SMIS 125099 – Proiect finanțat din Fondul de ajutor european pentru cele mai defavorizate persoane prin Programul Operațional Ajutorarea Persoanelor Dezavantajate 2014-2020.**

**Obiectivul general** al proiectului a constat în creșterea calității vieții și reducerea numărului de persoane aflate în risc de sărăcie și excluziune socială prin furnizarea de pachete cu ajutoare alimentare, în acord cu prevederile OUG nr. 84 din 21 mai 2020 *pentru stabilirea unor măsuri necesare în vederea implementării Programului operațional Ajutorarea persoanelor defavorizate – POAD.*

**Obiectivul specific** a constat în reducerea numărului de persoane aflate în risc de sărăcie și excluziune socială prin furnizarea unui nr. de 71.331.120 pachete alimentare în cadrul celor 6 distribuții în perioada 2018 - 2021. Completarea sprijinului alimentar oferit prin furnizarea de măsuri auxiliare unui număr de 1.188.852 persoane aparținând grupului țintă, de tipul: educație cu privire la asigurarea igienei corporale și a locuinței, facilitarea accesului la servicii medicale, orientarea către servicii sociale, orientarea în vederea inserției profesionale, sprijin în căutarea unui loc de munca, recomandări culinare și sfaturi privind echilibrul nutrițional, facilitarea accesului la servicii de consiliere juridica, etc.

În cadrul acestui proiect hrana selectată a contribuit la alimentația persoanelor defavorizate aparținând grupului țintă, în conformitate cu prevederile art. 5 (13) din Regulamentul nr. 223/2014 (valori nutritive, asigurarea unei diete variate).

Pachetul cu ajutoare alimentare a conținut următoarele produse și cantități:

- ulei 4 l

- zahăr 2 kg

- făină 5 kg

- mălai 4 kg

- orez 4 kg

- paste 800 g

- conservă carne porc 900 g

- conservă carne vita 1500 g

- conservă pate de ficat 1000 g

- compot de fructe 1400 g

- gem dietetic 360 g

- gem 360 g

**Beneficiarul** este Ministerul Investițiilor și Proiectelor Europene prin Direcția Generală Implementare POAD.

**Rezultatul obținut** a constat înreducerea numărului de persoane aflate în risc de sărăcie și excluziune socială, prin furnizarea a **7.133.112 pachete cu produse alimentare, împărțite în 6 tranșe, a câte 2 tranșe pe an în perioada 2020-2023, pentru un număr de 1.188.852 beneficiari finali/tranșă aparținând grupului țintă eligibil.**

Furnizarea de informații privind asigurarea igienei corporale și a locuinței, facilitarea accesului la servicii medicale, orientarea către servicii sociale, orientarea în vederea inserției profesionale, sprijin în cautarea unui loc de muncă, recomandari culinare și sfaturi privind echilibrul nutrițional, facilitarea accesului la servicii de consiliere juridică, etc., unui numar de 1.188.852 beneficiari finali/tranșă în perioada 2018-2021.

**Valoarea totală a Deciziei de Finanțare a fost de : 1.235.012.032,12 lei.**

**Valoare eligibilă nerambursabilă: 1.162.568.859,98 lei**

**Valoarea cofinanțării buget de stat : 174.385.328,97 lei**

**Implementarea proiectului s-a derulat în perioada: 31 octombrie 2018 – 31 decembrie 2023.**